På 1870-tallet så Johan Turis far seg nødt til å ta familien med seg og flytte over grensen fra Norge til Sverige, fordi grensen mellom Norge og Finland ble stengt. Dette førte til at Johan Turi ble værende i Sverige resten av livet. Som sin far ble Johan Turi reineier. Rundt 1915 bosatte han seg i Lahtilahti på nordsiden av innsjøen Torneträsk, som den første innbyggeren i det som ble en samisk bosetning.